I juni 1920 gjestet Einstein Norge og Danmark, etter at han tidligere på året for første gang hadde truffet Niels Bohr i Berlin. I Oslo var han invitert av studentene og holdt offentlige forelesninger om relativitetsteorien. Han holdt tre foredrag i løpet av sine ti dager i byen, og universitetets nybygde aula var fylt av et begeistret publikum. Initiativtakerne var senere professor Harald Schjelderup og filologen Jonas Schanche Jonasen, med støtte fra fysikkprofessor Lars Vegard og Ole Colbjørnsen.